***Előterjesztés***

***Zalacsány Önkormányzat Képviselő-testületének 2020. 08. 27.-i ülésére***

*Tárgy: indokolás és hatásvizsgálat a szociális ellátásokról szóló rendelet módosításához*

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény(a továbbiakban: Mötv.) 133. § (3) bekezdése alapján aszociális igaztatásról szóló 1993. évi III. törvény (a továbbiakban: Sztv.)szociális ellátásokról szóló önkormányzati rendeleti szabályozással(a továbbiakban: szociális rendelet) kapcsolatban a Zala Megyei Kormányhivatal felhívással fordult az Önkormányzatok felé:

 A szociális rendszer fenntartása és működtetése, a szociális juttatások Sztv.-ben foglalt célja a rászorultak, a kiszolgáltatott helyzetbe jutott személyek támogatása, amely cél megvalósulásához ösztönző és kiegészítő feltételek önkormányzati rendeletben is előírhatók a Sztv. felhatalmazásai szerint. Az erre vonatkozó önkormányzati rendeleteknek azonban a törvény keretei között kell maradniuk. Azok az önkormányzati szociális rendeletek, amelyek jövedelmi, vagyoni helyzetre tekintet nélkül állapítanak meg különböző célokra (pl. karácsonyi csomag, Mikulás csomag, Húsvéti ünnepekhez kötődő juttatások stb.) pénzbeli ellátásokat, és általában életkorhoz kötik a jogalapot,-pl.62 év feletti és a 18 év vagy 12 év alatti helyi lakosok körében teszik lehetővé az ellátásra történő jogosultságot,-nem felelnek meg az Sztv. szabályainak. A Sztv. 26.§-a alapján a képviselő-testület a hatáskörébe tartozó pénzbeli ellátásokat kiegészítheti, és a szociálisan rászorultak részére –a rendeletében meghatározott módon és feltételek szerint –más pénzbeli támogatásokat is megállapíthat .A Sztv. hivatkozott rendelkezése értelmében az önkormányzat pénzbeli ellátást csak szociális rászorultságra tekintettel állapíthat meg, az életkor meghatározása önmagában nem jelent szociális rászorultságot. A Kúria a Köf.5030/2019/3. számú határozatában rámutatott arra, hogy Sztv. által intézményesített települési pénzbeli támogatás önkormányzati rendelettel történő nem szociális szempont szerinti szabályozása ellentétes e törvény 26. §-ában meghatározott rászorultsági elvvel,a meghatározott életkor elérése, illetve el nem érése pedig nem tekinthető szociális szempontnak. A Kúria több döntésében (így a Köf.5.051/2012/6., Köf.5.008/2013/8., Köf.5.051/2014/3. Köf.5017/2015., Köf. 5019/2015/5. számú határozatokban) rögzítette, hogy önkormányzati rendeletben felhatalmazás hiányában nem lehet a szociális támogatás feltételévé tenni nem szociális célú szempontokat.

Fentiekre hivatkozással javasolom a karácsonyi és húsvéti csomag megszüntetését, helyette időskorúak támogatását megállapítani a 65. év feletti nyugdíjasok részére, akiknek családjában az egy főre eső jövedelem nem haladja meg a 142.500 Ft/hó összeget.

A rendelet alkotásához Magyarország helyi önkormányzatairól szóló 2011. évi CLXXXIX törvény 50.§-a alapján minősített többség szükséges.

**Előzetes hatásvizsgálat**a jogalkotásról szóló 2010. évi CXXX. törvény 17.§ (1) bekezdése alapján

A rendelet-tervezet címe: Zalacsány Község Önkormányzata Képviselő-testülete /2020. (VII.31.) önkormányzati rendelete a szociális ellátásokról szóló 5/2015.(II.16.) önkormányzati rendelet módosításáról

**Társadalmi-gazdasági hatása**: nincs

**Költségvetési hatása:** nincs

**Környezeti, egészségi következményei:** Nincs

**Adminisztratív terheket befolyásoló hatása**: Nincs.

**Egyéb hatása:** Nincs.

**A rendelet megalkotásának szükségessége:** ellátás további fenntartása rászorultsági alapon

**A rendelet megalkotása elmaradása esetén várható következmények:** törvényességi észrevétel, állami támogatás visszafizetése

A rendelet alkalmazásához szükséges személyi, szervezeti, tárgyi feltételek rendelkezésre állnak.

Kérem az alábbi rendelet-tervezetet megvitatni és a rendeletet megalkotni szíveskedjenek.

Zalacsány , 2020.08.24.

 **Nagy Lászlóné**

polgármester